cyanic-selkie/wikianc huggingface dataset:
கர்ட் கோபேன்
இறப்பு
லவ் கோபேனின் போதைப் பயன்பாட்டின் மீது கவலைக்கொண்டு ஓர் தலையீட்டுக் கூட்டத்திற்கு ஏற்பாடு செய்தார்; அது மார்ச் 25 ஆம் தேதி நிகழ்ந்தது. பத்துப் பேர்- இசைக் கலைஞர் நண்பர்கள், பாடல் ஒலிப்பதிவு நிறுவன அதிகாரிகள் மற்றும் கோபேனின் நெருங்கிய நண்பர்களில் ஒருவரான டைலான் கார்ல்சன் ஆகியோர் இதில் ஈடுபட்டனர். இத் தலையீடு துவக்கத்தில் வெற்றி பெறவில்லை. கோபமடைந்த கோபேன் அதில் ஈடுபட்டவர்கள் மீது அவமானத்தையும் இகழ்ச்சியையும் குவித்தார், இறுதியாக தன்னைத் தானே மாடியறையில் தாழிட்டுக்கொண்டார். இருப்பினும், நாளின் இறுதியில், கோபேன் போதை நீக்க செயல் திட்டத்திற்கு ஆளாக உடன்பட்டார். கோபேன் கலிபோர்னியாவின் லாஸ் ஏஞ்சல்ஸ் நகரின் எக்ஸ்டோஸ் ரிகவரி செண்டருக்கு மார்ச் 30 அன்று வந்தடைந்தார். அவ் வசதியின் ஊழியர்களுக்கு கோபேனின் மன அழுத்த வரலாறும் மோசமான தற்கொலை முயற்சிகளையும் பற்றித் தெரியாது. நண்பர்களால் வருகை புரியப்பட்டப் போது, கோபேனிடம் எவ்விதமான எதிர்மறையான அல்லது தற்கொலை மனநிலையோ கொண்டிருப்பதான அறிகுறி காணப்படவில்லை. அவர் அந்நாளை ஆலோசகர்களிடம் அவரது போதைப் பொருளின் தவறான பயன்பாடு மற்றும் தனிப்பட்ட பிரச்சினைகள் பற்றிப் பேசினார், மேலும் மகிழ்ச்சியாக தன்னைக் காண வந்த மகள் பிரான்சஸ்சோடு விளையாடினார். அதுவே அவரது தந்தையைக் காணக் கூடிய கடைசித் தருணமாக இருந்தது. பின் வநத இரவில், கோபேன் சிகரெட் பிடிக்க வெளியே நடந்தார், பின்னர் அந்தக் கட்டடத்தை விட்டு வெளியேற ஆறடி உயரமுள்ள வேலியில் ஏறினார் (அந் நாளின் முற்பகுதியில் அவர் அதனை முட்டாள்தனமான அருஞ்செயல் முயற்சியென்று நகையாடியிருந்தார்). லாஸ் ஏஞ்சல்ஸ் விமான நிலையத்திற்கு டாக்ஸி வண்டி எடுத்துக் கொண்டு சென்று சியாட்டிலுக்கு மறுபடியும் பறந்து சென்றார். விமானத்தில் கன்ஸ் அண்ட் ரோசஸ்சின் டஃப் மக்காகன்னுக்கு அருகில் அமர்ந்திருந்தார். கன்ஸ் அண்ட் ரோசஸ் மீது நிர்வாணாவிக்கிருந்த முன் பகைமை மற்றும் கோபேனின் சொந்த தனிப்பட்ட ஆக்செல் ரோஸ் மீதான கடும் வெறுப்பையும் கடந்து, கோபேன் மக்காகனை காண்பதில் "மகிழ்ச்சியாகக் காணப்பட்டார்". மக்காகன் "அவரின் அனைத்து உள்ளுணர்வுகளின்படி ஏதோ ஒன்று தவறாகப்பட்டது" என அறிந்ததாகப் பின்னர்க் கூறுவார். கோபேன் ஏப்ரல் 2 மற்றும் ஏப்ரல் 3 நாட்களின் ஊடாக, சியாட்டிலை சுற்றியுள்ள பல்வேறு பகுதிகளில் காணப்பட்டார். ஆனால் அவரது பெரும்பாலான குடும்பத்தினரும், நண்பர்களும் அவரது இருப்பிடம் பற்றி அறியார். அவர் ஏப்ரல் 4 அன்று காணப்படவில்லை. லவ் ஏப்ரல் 3 அன்று, ஒரு தனியார் துப்பறிவாளரான டாம் கிராண்டைத் தொடர்புக் கொண்டு கோபேனைக் கண்டு பிடிக்குமாறு வாடகைக்கு அமர்த்தினார். ஏப்ரல் 7 அன்று, வதந்திகளின் மத்தியில் நிர்வாணா உடையப் போவதாகவும்; அக்குழு அவ்வருடத்தின் லொல்லாபலூஸா இசைத் திருவிழாவிலிருந்து விலகியதாகவும் உலாவியது.
கோபேனின் உடல் 1994 ஏப்ரல் 8 அன்று அவரது லேக் வாஷிங்டன் வீட்டில் பாதுகாப்பு அமைப்பைப் பொருத்த வந்த மின் பழுது பார்ப்பவர் ஒருவரால் கண்டெடுக்கப்பட்டது. கோபேனின் காதிலிருந்து வெளியேறியிருந்த சிறிதளவு இரத்தத்தைத் தவிர, மின்சார பழுது பார்ப்பவரால் உடல் நலம் குன்றிக் காணக்கூடிய வெளிப்படையானத் தோற்றத்தைப் பார்க்கவில்லை எனக் கூறினார். மேலும் முதலில் கோபேன் ஆழ்ந்து உறங்குவாதாகவே, அவர் துப்பாக்கி கோபேனின் முகவாய்க்கட்டை அருகே சுட்டி நீட்டிக் கொண்டிருப்பதைக் காணும் வரை நம்பினார். ஒரு தற்கொலைக் குறிப்பு காணப்பட்டது. அதில் பகுதிக் கூறியது, "நான் தற்போது பல வருடங்களாக... இசையினை கேட்பதாலும், அதே போல உருவாக்குவதாலும், உண்மையில் எழுதுவதாலும் ஏற்படுகின்ற உற்சாகத்தை உணரவில்லை". ஒரு உயர் ஹெராயின் செறிவு மற்றும் வாலியத்தின் தடயங்கள் அவரின் உடலில் காணப்பட்டன. கோபேனின் உடல் அங்கு பல நாட்கள் கிடந்திருக்கிறது, பிரேத விசாரணை அதிகாரியின் அறிக்கை கோபேன் 1994 ஏப்ரல் 5 அன்று இறந்திருக்கக் கூடும் என மதிப்பிட்டது.
கோபேனுக்காக ஏப்ரல் 10 அன்று சியாட்டில் செண்டரில் நடத்தப்பட்ட ஒரு பொது கண்விழித்தல் ஏறக்குறைய ஏழாயிரம் பேரை அஞ்சலி செலுத்த இழுத்தது. நினைவிடத்தில் கிறிஸ்ட் நோவோசெலிக் மற்றும் கர்ட்னி லவ்வின் முன்பதிவு செய்யப்பட்ட செய்திகள் ஒலிபரப்பப்பட்டன. லவ் கோபேனின் தற்கொலை குறிப்பின் பகுதிகளை கூட்டத்திற்கு படித்துக் காட்டியும், உடைந்து அழுதும், கோபேனைத் கண்டித்து திருத்துவது போலவும் நடந்துக் கொண்டார். கண்விழித்தலின் இறுதியின் தறுவாயில், லவ் பூங்காவிற்கு வந்து கோபேனின் சில துணிகளை அப்போதும் அங்கிருந்தவர்களுக்கு விநியோகித்தார். டேவ் கிரொஹல் கூறுவார் "கோபேனின் இறப்புச் செய்தியே எனது வாழ்வில் நடந்த மோசமாக இருக்கக் கூடியதாகும். நான் அந் நாளில் எழுந்தப் பிறகு அவர் இறந்துவிட்டார் என்பதை அறிந்து இதயம் நொறுங்கியதை நினைவுக் கொள்கிறேன். நான் அப்படியாகவே உணர்ந்தேன், 'சரி, ஆக நான் இன்று எழுந்துள்ளேன் மற்றொரு நாள் இருக்கிறது, அவருக்கில்லை." அதே சமயம் அவர் கோபேன் சிறு வயதிலேயே இறந்துவிடுவார் என்று நம்பியதாகக் கூறுவார். "சில நேரங்களில் சிலரை அவர்களிடமிருந்து காக்க முடியாது". சில வழிகளில், உங்களை உணர்வு ரீதியில் அது உண்மையென்று நடப்பதுப் போன்று தயார்படுத்திக் கொள்வதாகும்."
இசைப் பாதிப்புகள்
அவரது இதழில் கோபேன் தி ஸ்டூஜஸ்சின் ரா பவர் இசைத் தொகுப்பே அவரது அனைத்து காலங்களுக்குமான விருப்பத் தேர்வாக பட்டியிலிட்டார். கோபேன் பிக்ஸிஸ்சின் செல்வாக்கும் இருப்பதை குறிப்பிட்டு, "ஸ்மெல்ஸ் லைக் டீன் ஸ்பிரிட்" சில ஒற்றுமைகள் பிக்ஸஸ்சின் ஒலிக்கு ஒத்திருந்ததாகக் கருதினார். 1994 ஆம் வருட ரோலிங் ஸ்டோனு டனான நேர்முகம் ஒன்றில் அவர் விவரித்தார்: "நான் உச்ச நிலை பாப் பாடலொன்றை எழுத முயற்சிக்கிறேன். பிக்ஸிஸை கிழித்தெறிய அடிப்படையில் முயற்சிக்கிறேன். அதனை நான் ஒப்புக்கொள்ள வேண்டும். நான் பிக்சிஸ்சை முதல் முறையாகக் கேட்டப் போது, நான் அக்குழுவுடன் கடுமையாக நெருக்கமுடையவனாக, நான் அக்குழுவில் கண்டிப்பாக இருக்க வேண்டும்- அல்லது குறைந்தது பிக்சிஸ்சை பிரபலத்தை ஒத்தக் குழுவைக் கொண்டிருக்க வேண்டும். நாங்கள் அவர்களின், மென்மையாகவும் அமைதியாகவும் மேலும் சப்தமாகவும் கடுமையாகவுமான செயலாற்றும் திறன்கொண்டதாக இருப்பதுமான உணர்வுகளைப் பயன்படுத்தினோம். கோபேன் 1992 ஆம் ஆண்டில் மெலடி மேக்கரி டம் சர்ஃப்பர் ரோசா வை முதன் முதலாகக் கேட்டது அவருடைய அதிகமான பிளாக் ஃபிளாக் செல்வாக்குடைய பாணி பாட்டெழுதும் கைவிடத் தூண்டியது எனக் கூறினார். அதற்குப் பதிலாக நெவர்மைண்ட் டில் தோன்றிய "லிக்கி பாப்/ஏரோஸ்மித்" பாணியில் பாட்டெழுதும் முறையை சாதகமாக்கிக் கொண்டார்.
பிக்சிஸ்சின் முன்னணிப் பாடகரும் கிடார் கலைஞருமான பிளாக் பிரான்சிஸ்சைக் சந்திக்கும்படியான சந்தர்ப்பம் பிக்சிஸ்சின் மேலாளரான கென் கோஸ்சினால் கொடுக்கப்பட்டப் போது, கோபேன் எளிதில் உணர்ச்சிவயப்படும் விதத்திலும் பிரான்சிஸ் மீதான மரியாதைக்கு மிகக் கீழ்படியும் காரணமாகவும் மறுத்தார். கோஸ் கோபேனை "ரசிகராக இல்லை; அவர் குழுவின் மாணாக்கராக இருந்தார் என விவரித்தார். அவர் தெளிவாக அவர்கள் செய்து கொண்டிருப்பது பற்றி மிகப் பேரளவு மரியாதையுடனிருந்தார். அவர் அது பற்றி மேலும் மேலும் சொல்லிக் கொண்டிருந்தார்.
கோபேன் மீதான நீல் யங்கின் ஆழமிக்க செல்வாக்கும் மற்றும் இதர கிரஞ்ச் இசைக் கலைஞர்களின் செல்வாக்கும் அவரை "தி காட்ஃபாதர் ஆஃப் கிரஞ்ச்" என பெயர் சூட்டப்படக் காரணமாயின. கோபேன் யங்கின் பாட்டான "ஹே ஹே, மை மை" யை அவரது தற்கொலைக் குறிப்பில், "பலவீனமாக மாறுவதைக் காட்டிலும் உடைவது பரவாயில்லை" என விளித்து மேற்கோள் காட்டினார். யங் கோபேனைக் தொடர்புக் கொள்ள அவரது இறப்பிற்கு முன் திரும்பத் திரும்ப முயன்றதாக கூறப்படுகிறது. அவரது இறப்பினால் ஏற்பட்ட உணர்வு ரீதியிலான பாதிப்பு யங்கை அவரது 1994 இசைத் தொகுப்பான ஸ்லீப்ஸ் வித் ஏஞ்சல்ஸ் சை கோபேனுக்காக அர்ப்பணித்தார்.
கோபேன் துவக்கக்கால மாற்று ராக் இசையான R.E.M மற்றும் சோனிக் யூத் ஆகியவற்றின் பக்தியுள்ள பரிந்து பேசுகிறவராக இருந்தார். இரகசிய இசைக் குழுக்கள் மீதான அவரது ஆர்வம் மெல்வின் குழுவின் பஸ் ஓஸ்பார்ன் அவருக்கு பிளாக் ஃபிளாக், ஃபிலிப்பர் மற்றும் மில்லியன்ஸ் ஆஃப் டெட் காப்ஸ் போன்ற பங்க் இசைக் குழுக்களின் பாடல் அடங்கிய ஒலி நாடாவை இரவல் வாங்க வழியேற்படுத்திய போது துவங்கியது. அவர் நேர்முகங்களில் அடிக்கடி அவரது விருப்பமுள்ள குழுக்களை மேற்கோள் காட்டுவார். அடிக்கடி அவரை பாதித்த மின்சார இசைக்கருவிகளைக் கொண்டிருந்த குழுக்கள் மற்றும் கலைஞர்கள் மீது அதி முக்கியதுவத்தைக் கொடுப்பார். அவரது சொந்த இசையில் அவர் நிராகரித்த முழுமை மற்றும் தீவீரத்தை விட அது அதிகமிருக்கும். கோபேன் நேர்முகங்கள் மற்றும் எழுத்துக்களில் பலமுறை தெளிவில்லாத இசைக் கலைஞர்களைப் பற்றிய மேற்கோள்களை சிதறவிடுவார் அவர்களில் தி வேஸ்லைன்ஸ், டீன் ஏஜ் ஃபேன்கிளப், டானியல் ஜான்சன், யங் மார்பள் ஜெயண்ட்ஸ், தி வைப்பர்ஸ், பட்ஹோல் சர்ப்பர்ஸ், காப்டன் பீஹார்ட், தி பாஸ்டெல்ஸ், சாச்சரைன் டிரஸ்ட், பாங்க், தி ஷாக்ஸ், பிரைட்விக் (அவரின் டீ சர்ட்டை அவரது MTV அன்பிளக்ட் நிகழ்ச்சியின் போது அணிந்திருந்தார்), ஷோனன் நைஃப், ஹாஃப் ஜப்பானீஸ் (இறக்கும் போது அவரின் டீ ஷர்ட்டை அணிந்திருந்தார்), டேல்ஸ் ஆஃப் டெர்ரர், தி ம்ரைன் கேர்ள்ஸ், ஸ்வான்ஸ், தி பிராக்ஸ், பிக் பிளாக், ஸ்க்ரேட்ச் ஆஸிட் மற்றும் பில்லி சைல்டிஷ் ஆகியோர் அடங்குவர். சோனிக் யூத் கோபேனும் நிர்வாணாவும் பரந்த வெற்றியைப் பெற உதவ சேவையளித்தப் போது, நிர்வாணா பிற இண்டி நடவடிக்கைக் குழுக்கள் வெற்றியடைய உதவ முயன்றது. குழுவானது "ஓ, தி கில்ட்" பாடலை சிகாகோவின் தி ஜீசஸ் லிசார்ட்டை ஒற்றை இசை ஆல்பத்தில் பங்கிட்டுக் கொண்டு அளித்தது, நிர்வாணாவின் இண்டி மீதான நம்பகத்தன்மையையும் அதேபோல தி ஜீசஸ் லிசார்ட்டை பரந்த நேயர்களுக்கு அறிமுகப்படுத்தவும் உதவுகிறது.
அதே போல இங்கிலாந்தில் சுற்றுப்பயணம் செய்கையில், லண்டனின் போர்டோபெல்லோ சாலையிலுள்ள ரஃப் டிரேட் ஷாப்பிற்கு கோபேன் சென்று, தி ரெயின்கோட்ஸ் சின் பெயரைக் கொண்ட குழுவின் புதிய பிரதியினைத் தேடிச் சென்றார். ஜூட் கிரிக்டன் அவரை முனையினை சுற்றிச் சென்று அனா டா சில்வா எனும் குழுவின் உறுப்பினரை அவரது ஒன்று விட்ட சகோதரரின் பழம் பொருட்கள் கடையில் பார்க்கச் சொன்னார். கோபேன் உணர்ச்சிகரமாக இந்த சந்திப்புப் பற்றி இண்செஸ்டிசைட் டின் இசைத் தொகுப்பு குறிப்புக்களில் எழுதினார். 1993 ஆம் ஆண்டின் பிற்காலத்தில் ரஃப் டிரேட் மற்றும் DGC ரிக்கார்ட்ஸ் குழுவின் மூன்று இசைத் தொகுப்புக்களைக் கோபேன் மற்றும் கிம் கார்டனின் இசைத் தொகுப்பு குறிப்புகளுடன் வெளியிட்டனர்.
கோபேனின் இண்டி மற்றும் ரகசிய கலைஞர்களின் இசையை மேம்படுத்தும் விசுவாமும் அதே போல முதன்மை இசையை விமர்சித்தாலும், நிர்வாணாவின் முற்காலத்திய இசைப் பாணி 1970 ஆம் ஆண்டுகளின் பல பெரிய ராக் குழுக்களின் லெட் ஸெப்பலின், AC/DC, பிளாக் சப்பாத், குயீன் மற்றும் கிஸ் போன்ற இசைக் குழுக்களின் பாதிப்பினைக் கொண்டிருந்தது. அதன் முந்தைய நாட்களில், நிர்வாணா வழக்கமானதொரு பழக்கமாக அத்தகைய குழுக்களின் பிரபல பாடல்களை, லெட் ஸெப்பலினின் "இம்மிகரண்ட் சாங்", "டேஸிட் அண்ட் கன்ப்யூஸிட்", "ஹார்ட்பிரேக்கர்", பிளாக் சப்பாத்தின் "ஹாண்ட் ஆஃப் டூம்" உள்ளிட்ட மற்றும் கிஸ்ஸின் "டூ யூ லப் மீ?" பாடலை ஒலிப்பதிவு கூடத்தில் பதிவுச் செய்து கொடுத்தது. கோபேன் தி கினாக், பாஸ்டன் மற்றும் தி பே சிட்டி ரோல்லர்ஸ் போன்ற குழுக்களின் பாதிப்புப் பற்றியும் கூடப் பேசினார். அதே போல புதிய அலை குழுக்களான பிளாண்டி மற்றும் தேவோ போன்றவைகளின், தேவோவின் "டர்ணாரௌண்ட்" என்ற பிரபலப் பாடலை பதிவு செய்வதிலும் மற்றும் ஜான் பீல்லுடனான BBC நிகழ்ச்சித் தொடரின்போது ஒரு வேகமான ஒலித்தடமுள்ள வகையான "பாலி" எனப் பெயர்க் கொண்ட "(நியூ வேவ்) பாலி", ஆகியவற்றுடன் கூடிய இரண்டும் இன்செஸ்டிசைட் டில் காணப்படும். மேலும், பங்கிற்கு பிந்தைய கில்லிங் ஜோக் மற்றும் பப்ளிக் இமேஜ் லிமிடெட் போன்ற குழுக்களுமாகும். அவரது ஜர்னல்ஸ் இதழில், கோபேன் நெவர்மைண்ட் டிலிருந்து "கம் ஆஸ் யூ ஆர்" கில்லிங் ஜோக்கின் பாடலான "எய்ட்டீஸ்" சின் முக்கியப் பகுதிகளை ஒத்திருந்ததாகக் குறிப்பிட்டார். குழுக்கள் அவர்களாகவே ஒற்றுமையைக் கவனிப்பர். மேலும் கோபேன் மீது முக்கிய பாடற் பகுதியை களவாடியதாக சர்ச்சைக்குரிய முறையில் வழக்குத் தொடுப்பர். கோபேன் மற்றும் நிர்வாணா ஆகியோர் அப்போது அவ்வாறு செய்ததை மறுத்தாலும் கூட, வழக்குத் தொடுப்பர்.வழக்கு கோபேனின் மரணத்திற்குப் பிறகு கைவிடப்பட்டது. டேவ் க்ரொஹல் பின்னர் அவர்களது குழுவின் 2003 ஆம் ஆண்டு தங்களுக்குத் தாங்களே பெயர்ச் சூட்டிக் கொண்ட இசைத் தொகுப்பிற்காக டிரம் வாசித்தார்.
நிர்வாணாவின் MTV அன்ப்ளக்டு இசை நிகழ்ச்சி கோபேனால் அவரது விருப்பமான இசைக் கலைஞர் என அழைத்த ப்ளூ வகை இசைக் கலைஞர் லீட் பெல்லியால் பிரபலமாக்கப்பட்ட ஒரு பாடலான, "வேர் டிட் யூ ஸ்லீப் லாஸ்ட் நைட்", என்றப் பாடலுடன் முடிவடைந்தது. கோபேன் லீட் பெல்லி சொத்துக்களிலிருந்து $500,000 களுக்கு அவரது கிதாரை வாங்கக் கூடிய வாய்ப்பினைப் பெற்றார். இருந்தாலும் இந்த எண்ணிக்கை மிகைப்படுத்தப்பட்டது. மேலும் தனிப்பட்ட முறையில் டேவிட் கெஃபென்னிடம் அவருக்காக கிதாரை வாங்கித்தரக் கேட்டார். விமர்சகர் கிரெய்யில் மார்க்குஸ் கோபேனின் "பாலி" நூற்றாண்டு பழமைமிக்க டாக் பாக்ஸ் 1927 பதிவு செய்த "பிரெட்டி பாலி" என்ற ஒரு கொலை நடனப் பாடல் வழி வந்தது என வாதாடினார்.
கோபேன் அவருக்கு விருப்பமான இசைக் கலைஞர்களை அவரது இசை முயற்சிகளில் உள்ளடக்கக் கூட முயன்றார். 1991 ஆம் ஆண்டின் ரீடிங் பெஸ்டிவலில், வேஸ்லைன்னின் யூஜின் கெல்லி நிர்வாணாவுடன் "மோலிஸ் லிப்ஸ்" எனற இரு குரல் பாடலைப் பாட மேடையேறினார், அதை கோபேன் பின்னர் தனது வாழ்நாளின் மகத்தான நேரங்களில் ஒன்று எனப் பிரகடனப்படுத்தினார். 1993 ஆம் ஆண்டில், அவர் தனக்கு ஓர் இரண்டாம் கிதார் கலைஞர் மேடையில் உதவ வேண்டும் என முடிவெடுத்தப் போது, அவர் புகழ்பெற்ற தி ஜெர்ம்ஸ் எனும் லாஸ் ஏஞ்செல்ஸ்குழுவின் பேட் ஸ்மியரைப் பணியிலமர்த்தினார். நிர்வாணாவின் 1993 MTV அன்ப்ளக்டு நிகழ்ச்சி க்கான பயிற்சியில் மீட் பப்பட்ஸ்சின் மூன்று பாடல்கள் கோணலாக போனப் போது, கோபேன் குழுவின் இரு முன்னணி உறுப்பினர்களான, கர்ட் மற்றும் கிறிஸ் கிர்க்வூட்டிற்கு அழைப்பினை இட்டார், அவர்கள் குழுவுடன் மேடையில் பாடல்களை இசைப்பதுவிலிருந்து சேர்வது முடிவுக்கு வந்தது. கோபேன் கௌரவ குரல் பாடல்களை தனது நண்பரான டைலான் கார்ஸ்சன்னின் டிரோன் மெட்டல் குழுவான எர்த்திற்கு "டிவைன் அண்ட் பிரைட்" எனப் பெயர்பெற்ற பாடலுக்கு பங்களித்தார். அது குழுவின் 1995 இசைத் தொகுப்பான சன் ஆம்ப்ஸ் அண்ட் ஸ்மாஷ்ட் கிதார்ஸ் சில் தோன்றும், 2001 ஆம் ஆண்டில் மறு-வெளியீடு செய்யப்பட்டது.
அவரது இறப்பிற்கு சிறிது காலத்திற்கு முன், கோபேன் அவரது நண்பரான R.E.M. இன் முன்னணி நபரான மைக்கேல் ஸ்டைப்பினுடன் கூட்டுமுறையில் ஒரு பாடல் எழுதி ஒலிப்பதிவு செய்யும் முயற்சியைத் திட்டமிட்டு வந்தார். ஸ்டைப் கூறியது கோபேன் திட்டத்தினை விட்டு கடைசி நிமிடத்தில், வண்டி ஓட்டுனர், விமான பயணச் சீட்டு, ஒலிப்பதிவு அரங்கம் மற்றும் ஒலிப்பதிவு கருவிகளுடன் ஏற்பாடு செய்யப்பட்டிருந்தவற்றுடன் வெளியேறினார். ஸ்டைப் நம்பிக்கையுடன் கூறியது கோபேனின் எதிர்காலப் பணி " மிக்க அமைதியுடனும் ஒலி சம்பந்தமுடையதாகவும் ஏராளமான நரம்பு இசைக் கருவிகளுடனும் இருக்கும். அது அதிசயத்தக்க வகையிலான சாதனையாக இருந்திருக்கும், மேலும் நான் தன்னைத் தானே கொன்றதற்காக அவர் மீது சிறிது கோபம் கொண்டிருக்கிறேன்." R.E.M. கோபேனுக்கு அஞ்சலி செலுத்தும் விதமாக "லெட் மீ இன்" எனும் பாடலை எழுதி ஒலிப்பதிவு செய்வது, குழுவின் 1994 ஆம் ஆண்டின் இசைத் தொகுப்பான மான்ஸ்டர் ரில் தோன்றச் செய்யும். ஸ்டைப் பின்னர் கோபேனின் மகளான பிரான்செஸ் பீனிற்கு ஞானஸ்நானத் தந்தையாகத் தேர்ந்தெடுக்கப்பட்டார்.
பாடல் மற்றும் கலைப் பொருளடக்கம்
டேவ் கிரோஹல் "முதலில் இசை வரும், பாடல் இரண்டாவதாக வரும்", என கோபேன் நம்பினார் எனக் கூறுவார். மேலும் அனைத்திற்கும் மேலாக கோபேன் அவரது பாடல்களின் மென்மையில் கவனம் கொண்டார். கோபேன் ரசிகர்களும் ராக் இதழியலாளர்களும் அவரது பாடும் முறையையும் பாடல்களிலிருந்து தெளிவு, மோசம், புரியாதவை ஆகியவற்றின் பொருளை பிரித்தெடுக்க முயற்சித்ததை புகாராக கூறி எழுதினார் " இதழியலாளர்கள் எனது பாடல்கள் மீதான இரண்டாம் தர பிராய்டியன் மதிப்பீட்டினை ஏற்படுத்துவதற்கு ஏன் வலியுறுத்துகின்றனர், 90 சதவீத நேரங்களில் அவர்கள் அவற்றை தவறாக நகலெடுக்கின்றப் போது?" அதே போல கோபேன் அவரது பாடல்களிலுள்ள உள்ளுணர்வுச் சார்பு மற்றும் முக்கியமற்றவை பற்றி வலியுறுத்தினார். அவர் அவற்றை எழுதுவதற்கான உழைப்பு மற்றும் காலந்தாழ்த்துதலுக்கும், அதே போல அவற்றின் பொருளடக்கம் மற்றும் வரிசையை நிகழ்ச்சிகளின் போது மாற்றவும் அறியப்பட்டவர். கோபேன் அவரது பாடல்களைப் பற்றி தனக்குத்தானே விவரித்துக் கொள்வது " ஒரு பெரும் முரண்பாடுகளின் குவிப்பு. அவை நான் கொண்டிருக்கும் உண்மையான கருத்துக்கள், கேலிக்கிடமான கருத்துக்கள், நான் கொண்டிருக்கும் உணர்வுகள், கேலிக்கிடமான மற்றும் நம்பிக்கையூட்டுபவை, வருடக்கணக்கில் தீர்ந்துப் போன மறுபடியும் உண்டாக்கப்படும் மரபற்ற கருத்துருவங்களை நோக்கிய நகைச்சுவையான மறுப்புகள் ஆகியவற்றின் நடுவில் பிளக்கப்பட்டவை.
கோபேன் உண்மையில் நெவர்மைண்டினை இரு குழுக்களாக பிரிக்கப்பட விரும்பினார். ஒரு "ஆண்கள்"-பக்கம், அவரது நிறு வயது மற்றும் துவக்கக் கால வாழ்க்கை அனுபவங்களின் மீதான எழுதப்பட்ட பாடல்கள், மற்றும் "பெண்கள்"-பக்கம், டோபி வைல்லுடனான அவருடைய செயல்படாத உறவுமுறையைப் பற்றிய பாடல்களுடையது. சார்லஸ் ஆர். கிராஸ் எழுதுவார் " அவர்களது பிரிவு ஏற்பட்ட நான்கு மாதங்களில், கர்ட் அவரது மிக நினைவு கூரத்தக்க அரை டஜன் பாடல்களை எழுதுவார், அனைத்தும் டோபி வைல்லைப் பற்றியதாகும்". "லித்தியம்" பாடல் கோபேன் வைல்லை அறிவதற்கு முன்பே எழுதப்பட்டதாக இருந்தாலும், பாடலின் வரிகள் அவரைக் குறிக்க மாற்றியமைக்கப்பட்டன. கோபேன் ம்யூஷிசியன் இதழுக்கு அளித்த ஒரு நேர்முகத்தின் போது கூறுவார் "எனது மிகத் தனிப்பட்ட அனுபவங்கள், பெண் நண்பிகளுடனான உறவு முறிதல் போன்றவையும், மோசமான உறவுமுறைகளும், பாடலில் வருகின்ற நபர் மிகுந்த தனிமையையும், சோர்வுற்றதையும் உணர்கின்ற இறப்பின் வெற்றிடத்தை உணர்கின்றதாக இருக்கும்." அதே போல கோபேன் இன் உடேரோ வில் "பெரும்பாலான பகுதி மிக தனிப்பட்ட முறையிலானது அல்ல", அவரது பெற்றோரின் சிறு வயது விவாகரத்துடனும், அவரது புதிதாக அறியப்பட்டப் புகழ் மற்றும் பொதுத் தோற்றம் அவரைப் பற்றிய பார்வை மற்றும் கர்ட்னி லவ்வின் மீதான "செர்வ் தி செர்வண்ட்ஸ்" ஆகியவற்றுடன் சம்பந்தமுடையதாகும். லவ்வுடனான மயங்கிய உறவும், "ஹார்ட்-ஷேப்ட் பாக்ஸ்" சில் கர்ப்பம் மற்றும் பெண் உடல் பற்றிய பாடல் கருக்களும் இசைத் தொகுப்பில் இடம் பெற்றிருந்தன. கோபேன் எழுதிய "ரேப் மீ" பாடல் வன்புணர்ச்சி பற்றிய விவாத நோக்கத்தோடு அல்லாமல் அவரை ஊடகங்கள் நடத்திய விதத்திற்கு எதிர்ப்பு தெரிவிக்கும் விதமான உருவகத்தையும் கொண்டிருந்தது.
கோபேன் நெவர்மைண்ட் டின் "பாலி" யை எழுதுவதற்கு போதுமான அளவு பாதிக்கப்பட்டிருந்தார். அது செய்தித் தாள் ஒன்றில் 1987 ஆம் ஆண்டு நடந்த செய்தியை வாசித்தப் பிறகு எழுதியதாகும். அப்போது ஒரு இளம் பெண் ஒரு பங்க் ராக் நிகழ்ச்சியில் பங்கேற்றவர் கடத்தப்பட்டு, பின்னர் பிளோடார்ச் உபகரணத்தால் கொடுமைப்படுத்தப்பட்டு வன்புணர்ச்சி செய்யப்பட்டார். அவரைக் கடத்தியவருடன் காதல் புரிவது போன்று நாடகம் நடத்தி அவரது நம்பிக்கையைப் பெற்ற பிறகே தப்பிக்கும் செயலில் வெற்றிக் கண்டார். நிர்வாணா அதனை நிகழ்த்தியப் பிறகு, பாப் டைலன்"பாலி" யை நிர்வாணாவின் பாடல்களில் சிறந்தது எனக் குறிப்பிடுவார், கோபேனைப் பற்றி கூறுவதாக மேற்கோளிடப்படுவது, "குழந்தைக்கு இதயம் உள்ளது".[92] கோபேனை "செண்ட்லெஸ் அப்பிரண்டீஸ்" இன் உடேரோவிலிருந்ததான பாடலை எழுதத் தூண்டியது பாட்ரிக் சஸ்கைண்ட்டின் பெர்ஃப்யூம்: தி ஸ்டோரி ஆஃப் அ மர்டெரர் ஆகும். ஒரு வரலாற்று திகில் புதினமான அது ஒரு நறுமண வியாபாரியின் நறுமண தொழில் பழகுனர் தனக்கென்று தனியான உடல் மணமின்றி பிறந்தவர் உயர் மேம்பட்ட நறுமண உணர்வினைக் கொண்டு, "உச்ச நறுமணம்" ஒன்றினை உருவாக்கும் முயற்சியாக கன்னிப் பெண்களைக் கொன்று அவர்களின் நறுமணத்தை சேகரிப்பார்.[93]
கோபேன் தன்னை அவர் பாடல் எழுதுவதில் உள்ளது போல அதிகமாகத் தன் வாழ்நாள் முழுதும் கலைத் திட்டங்களில் மூழ்கடித்துக் கொண்டார். அவரது பணிகளிலான மன உணர்ச்சி அவரது பாடல்களின் அதே பொருள்களை பின் தொடர்ந்தவை, அடிக்கடி அவரது சோகமான மற்றும் கோரமான நகைச்சுவையுணர்வு மூலம் வெளிக்காட்டப்பட்டன. பலமுறை கலை வளங்களை கொடுக்க இயலாத போது, கோபேன் அவர் கையிலுள்ள பொருட்கள், மரப்பலகை விளையாட்டுக்களின் மீதும் இசைத் தொகுப்புகளின் உள்ளட்டைகளிலும் வரைந்தும் மேலும் தனது உடல் தொடர்பான வழவழப்பான பகுதிகளிலும், வரிசையான பொருட்களின் மீது வரைவது உட்படவற்றை சிறந்த முறையில் பயன்படுத்துவர். அவரது ஜர்னல்ஸ்சில் காணப்படும் வரைதல்கள் பின்னர் உயர் கலைத் தரங்களாக இருப்பதற்காக பாராட்டினை ஈர்த்தன. கோபேனின் எண்ணற்ற ஓவியங்கள், கொல்லாஜ்கள் மற்றும் சிற்பங்கள் நிர்வாணாவின் பல கலைப்பணிகளில் தோன்றும்; அதேபோல அவரது கலைக் கருத்துருவங்கள் அவர்களின் இசை வீடியோக்களில் குறிப்பிடத் தகுந்ததாகத் தோன்றும், அவற்றின் உருவாக்கம் மற்றும் இயக்கம் கோபேனின் பார்வைகளின் கலை முழுமையாக்கத்தினால் எரிச்சலூட்டும்படியானவை.
கோபேன் பின்னணி கிடாரை பேசும் சொல் ஒலிப்பதிவு ஒன்றிற்கு பங்களித்தார். அது பீட் இசை பாடகரான வில்லியம் எஸ். பர்ரோவின் "தி "பிரிஸ்ட்" தே கால்ட் ஹிம்", எனும் தலைப்பிட்டதாகும். கோபேன் பர்ரோவை ஓர் கதாநாயகனாக கருதினார். மேலும் அவரது நிர்வாணாவின் ஐரோப்பிய சுற்றுப் பயணத்தின் போது அவரிடம் இருந்த சில உடைமைகளில் லண்டனின் புத்தகக் கடையில் வாங்கிய பர்ரோவின் நேக்ட் லஞ்ச் சின் பிரதியும் இருந்தது. அனா பினெல்-ஹோனிமான், அவரது கலைஞர் ஸ்டெல்லா வைன்னுட்னான சாட்சி கலைக்கூட வலைத்தளத்திற்கான நேர்முகத்தின் முன்னுரையில், வைனின் கலை கசப்பான உண்மையாக கோபேனின் பாடல்களைப் போன்று அதே வழியில் " முதிர்ந்த வயதிலான பொய்கள் மற்றும் அநீதி மீதான அமிலத்தனமான கோப வெடிப்புடனும், ஹோல்டன் கால்ஃபீல்ட்ஸ்சின் கவனிப்புகளான "போலித்தனத்தில் நனைக்கப்பட்ட ஓர் வார்த்தையாக"வும், சில்வியா ப்ளாத்தின் கவிதையான "உலகின் துரோகங்களின் மீதான சூடான கோபம் மற்றும் கசப்புணர்வு" இருப்பதாக விவரித்தார்.
மரபுரிமைப் பேறு
thumb|விரெட்டா பூங்காவிலுள்ள மர இருக்கை குறிப்பிடத் தக்க நினைவுச் சின்னமாக மாறியுள்ளது. thumb|2005 இல், வாஷிங்டனின் அபெர்டீனில் ஓர் அறிவிப்புப் பலகை வைக்கப்பட்டது, அதில் கோபேனுக்கு அஞ்சலி செலுத்தும் விதமாக "அபெர்டீனுக்கு வருக - நீங்கள் நீங்களாகவே வருக" கூறப்பட்டுள்ளது. அவரது மரணத்தை பின் தொடர்ந்த வருடங்களில், கோபேன் மாற்று இசையின் வரலாற்றில் மிகுந்த அடையாளச் சின்னமுடைய ராக் இசையமைப்பாளர்களில் ஒருவராக நினைவுக் கூறப்படுகிறார். அவர் ரோலிங் ஸ்டோன் னினால் 12 ஆவது மிகச் சிறந்த கிடார் இசைக் கலைஞராகவும் எக்காலத்திற்குமான 45 ஆவது பாடகராகவும் MTV யினால் "இசையின் மிகச் சிறந்த குரல்களிலும் 22" தர வரிசைபடுத்தப்பட்டார். 2005 ஆம் ஆண்டில், வாஷிங்டனின் அபெர்டீனில் ஓர் அறிவிப்புப் பலகை வைக்கப்பட்டது. அதில் கோபேனுக்கு அஞ்சலி செலுத்தும் விதமாக "அபெர்டீனுக்கு வருக - நீங்கள் நீங்களாகவே வருக" பொறிக்கப்பட்டிருந்தது. அந்த அறிவிப்பு கர்ட் கோபேன் நினைவுக் குழுவினால் உருவாக்கப்பட்டும் பணம் அளிக்கப்பட்டும் இருந்தது. அது 2004 ஆம் ஆண்டு மே மாதத்தில் துவங்கப்பட்ட இலாப நோக்கமற்ற நிறுவனமாக, கோபேனை கௌரவப்படுத்தும் விதமாக உருவாக்கப்பட்டது. குழுவானது கர்ட் கோபேன் நினைவுப் பூங்காவையும் ஓர் இளைஞர் மையத்தை அபெர்டீனில் நிறுவவும் திட்டமிட்டுள்ளது.
கோபேனுக்கு கல்லறை கிடையாது என்பதால் (அவர் எரியூடப்பட்டார், அவரது சாம்பல் வாஷிங்டனின் விஷ்காக் நதியில் பரவலாக தூவப்பட்டது), பல நிர்வாணா ரசிகர்கள் விராட்டா பூங்காவிற்கு அஞ்சலி செலுத்த வருகை தருகின்றனர், அது கோபேனின் முன்னாள் லேக் வாஷிங்டன் வீட்டிற்கு அருகிலுள்ளது. அவரது மறைவு நினைவு நாளின் போது, ரசிகர்கள் பூங்காவில அவரது வாழ்வு மற்றும் நினைவினை கொண்டாடக் கூடுகின்றனர்.
2005 ஆம் ஆண்டின் மத்தியில், கோபேன் நிர்வாணாவின் பாடல் அட்டவணை வெளியிடப்பட்டப் பிறகு எல்விஸ் பிரெஸ்லியின் இடமான அதிகம் வருமானம் ஈட்டும் மறைந்த பிரபலம் என்கிற இடத்தைக் கைப்பற்றினார். பிரெஸ்லி அவ்விடத்தைக் 2007 ஆம் ஆண்டில் மீண்டும் பிடித்தார்.
கோபேனின் வாழ்வின் இறுதி நேரங்களில் என்ன நடந்திருக்கும் என்பது பற்றியதாக குஸ் வான் சாண்ட் தனது 2005 ஆம் ஆண்டுத் திரைப்படமான லாஸ்ட் டேஸ் சின் களமாக அமைத்தார். 2007 ஆம் ஆண்டு ஜனவரியில் கர்ட்னி லவ் சுயசரிதையான ஹெவியர் தான் ஹெவன் னை ஹாலிவுட்டின் பல்வேறு திரைப்பட நிறுவனங்களுக்கு A-பட்டியலின் கீழ் வரும் திரைப்படமாக கோபேன் மற்றும் நிர்வாணாவைப் பற்றிய புத்தகத்தை மாற்ற தொழில் முறைப் பேச்சுக்களைத் துவங்கினார். வீடியோ விளையாட்டான கிதார் ஹீரோ 5 கோபேனை விளையாடக்கூடிய பாத்திரமாகக் தோற்றம் கொண்டுள்ளது. இருப்பினும், கோபேனை உள்ளடக்கிய செயல் சர்ச்சையைச் சந்தித்தது, உயிருடனிருக்கும் குழு உறுப்பினர்களான கிறிஸ்ட் நோவோசெலிக், டேவ் கிரோஹல் மற்றும் மனைவி கர்ட்னி லவ் கோபேனை எப்பாடலிலும் பயன்படுத்தும் சாத்தியத்தை அச்சுறுத்தல் என வெளிப்படையாய்த் தெரிவித்தனர்.
கோபேனைப் பற்றிய புத்தகங்களும் திரைப்படங்களும்
கோபேனின் இறப்பிற்கு முன்பு, எழுத்தாளர் மைக்கேல் ஆஸெர்ராட் ஒரு புத்தகத்தினை பதிப்பித்தார் Come as You Are: The Story of Nirvana, அது நிர்வாணாவின் தொழில் வாழ்க்கையை அதன் துவக்கத்திலிருந்து நிகழ்ச்சித் தொடர் வரலாறாக, குழு உறுப்பினர்களின் தனிப்பட்ட வரலாறுகளோடும் இருந்தது. புத்தகம் கோபேனின் போதைக்கு அடிமையானது மற்றும் குழுவைச் சுற்றியுள்ள எண்ணற்ற சர்ச்சைகளையும் வெளியிட்டது. கோபேனின் மறைவிற்குப் பின், அஸெர்ராட் புத்தகத்தை மறு பதிப்புச் செய்தார் அதில் கோபேனின் வாழ்க்கையின் கடைசி வருடத்தைப் பற்றிய விவாதங்களை இறுதி அத்தியாயமாக உள்ளடக்கியது. புத்தகம் குழு உறுப்பினர்களின் சுய ஈடுபாட்டிற்கு குறிப்பிடத் தகுந்தது, அவர்கள் அஸெர்ராட்டிடம் புத்தகத்திற்காக தனிப்பட்ட விவரங்களையும் நேர்முகங்களையும் அளித்தனர். 2006 ஆம் ஆண்டில், அஸெர்ராட் கோபேனிடனான உரையாடலை ஒலிப்பதிவு செய்தது, கோபேனைப் பற்றியதொரு ஆவணப் படமாக மாற்றி, கர்ட் கோபேன் அபௌட் அ சன் எனும் தலைப்பிட்டார். இருந்தாலும் இப்படம் நிர்வாணாவின் எந்தவொரு இசையையும் கொண்டிருக்கவில்லை, அது கோபேனைத் தூண்டிய கலைஞர்களின் பாடல்களைக் கொண்டிருந்தது.
1998 ஆம் ஆண்ட்டின் ஆவணப்படமான கர்ட்&கர்ட்னி யில், திரைப்பட இயக்குநர் நிக் புரூம்ஃபீல்ட் டாம் கிராண்ட்டின் கூற்றான கோபேன் உண்மையில் கொலைச் செய்யப்பட்டார் என்பதை புலனாய்வு செய்தார், மேலும் திரைப்பட குழு ஒன்றினைக் கூட்டிச் சென்று கோபேன் மற்றும் லவ் ஆகியோருக்குத் தொடர்புடைய பல நபர்களுடன், லவ்வின் தந்தை, கோபேனின் தாயார், தம்பதியரின் முன்னாள் தாதி உள்ளடக்கியோரிடம் வருகைப் புரிந்தது. புரூம்ஃபீல்ட் மெண்டாரின் குழுத்தலைவர் எல்டன் "எல் டூஸ்" ஹோக், லவ் தனக்கு $50,000 அளித்து கோபேனை கொல்லக் கூறினார் என்பவருடன் பேசினார். இருப்பினும், ஹோக் தனக்கு யார் கோபேனைக் கொன்றது என்பது தெரியும் எனக் கூறினார், அவர் ஒருப் பெயரைக் குறிப்பிடத் தவறினார், அவரது அனுமானத்தை ஆதரிக்க எவ்வித சாட்சியத்தையும் அளிக்கவில்லை. புரூம்ஃபீல்ட் கவனக்குறைவாக ஹோக்கின் நேர்முகத்தை படம்பிடித்தார், அவர் சில நாட்கள் கழித்து புகை வண்டியினால் குடி போதையில் இருக்கும் போது மோதப் பட்டு இறந்தார். முடிவில், இருப்பினும், புரூம்ஃபீல்ட் அவர் சதித் திட்டம் இருப்பதற்கான முடிவினைக் கொள்ள போதுமான சாட்சியங்களை வெளிக் கொணரவில்லை என உணர்ந்தார். 1998 ஆண்டின் நேர்முகம் ஒன்றில், புரூம்ஃபீல்ட் சுருக்கமாகக் கூறியது, "' நான் அவர் தற்கொலை செய்து கொண்டார் என நினைக்கிறேன். அங்கொரு புகை விடும் துப்பாக்கி இருக்கும் என நினைக்கவில்லை. மற்றும் நான் நினைப்பது அவரது இறப்பினைச் சுற்றியுள்ளவற்றைப் பற்றி ஒரேயொரு வழியில் விவரிக்க இயலும். அது அவர் கொலைச் செய்யப்பட்டார் என்பதல்ல, ஆனால் அவருக்கு கவனிப்பின்மை மட்டுமே இருந்திருக்கலாம். நான் கர்ட்னி வாழ்வில் நுழைந்தப் போது அவர் தியாகம் செய்யக்கூடியவராக இருந்திருக்கலாம்.'"
இதழியலாளர் அயான் ஹால்பெரின் மற்றும் மாக்ஸ் வாலேஸ் ஆகியோர் தாங்களாகவே அதேப் போன்ற வழியில் துப்பறிய ஏற்படுத்திக் கொண்டனர். அவர்களின் துவக்கப் பணியான, 1999 வருட புத்தகம் ஹூ கில்ட் கர்ட் கோபேன்? வாதிட்டதானது, அங்கு ஒரு சதியினை நிரூபிக்கத் தேவையான ஆதாரங்கள் இல்லை, அங்கு வழக்கினை திரும்பவும் விசாரிக்கத் தேவையான் கோரிக்கையை வைக்கப் போதுமான அளவுள்ளது. ஒரு குறிப்பிடத்தக்க கூறாக புத்த்கம் அவர்களின் கிராண்ட்டுடனான விவாதங்களை உள்ளடக்கியது, அவர் லவ்வின் பணியாளராக இருந்தப் போது ஒவ்வொரு உரையாடலையும் கிட்டத்தட்ட பதிவு செய்துள்ளார். அடுத்த பல வருடங்களின் போது, 2004 Love and Death: The Murder of Kurt Cobain ஆண்டுகளில் ஹால்பிரின் மற்றும் வாலேஸ் கிராண்டுடன் ஓர் இரண்டாம் புத்த்கத்தை எழுத இணைந்தனர்.
2001 ஆம் ஆண்டில், எழுத்தாளர் சார்லஸ் ஆர். கிராஸ் கோபேனின் சுய சரிதையை ஹெவியர் தான் ஹெவன் எனும் தலைப்பிட்டு பதிப்பித்தார். அப்புத்தகத்திற்கு, கிராஸ் 400 நேர்முகங்களை நடத்தினார், மேலும் கர்ட்னி லவ்வால் கோபேனின் இதழ்கள், பாடல்கள் மற்றும் தினக்குறிப்பேடுகள் ஆகியவற்றைக் காண அனுமதிக்கப்பட்டார். கிராஸ்சின் புத்தகம் விமர்சங்களையும் சர்ச்சைகளையும் சந்தித்தது, அதில் கிராஸ் இரண்டாம் தர (மற்றும் தவறான) தகவல்களை உண்மையெனத் தருவதாக குற்றஞ்சாட்டப்பட்டார். நண்பர் எவெரெட் ட்ரூ, புத்தகத்தை துல்லியமற்றது, புறக்கணிப்புடையது மற்றும் உயர்ந்தளவில் ஒருதலைப்பட்டமானது, என எள்ளி நகையாடினார். அவர் ஹெவியர் தான் ஹெவன் " கர்ட்னி அனுமதித்த வரலாற்று வகையாகும்" அல்லது மாற்றாக, கிராஸ்சின் "ஓ, நான் புதிய புரூஸ் ஸ்பிரிங்ஸ்டீனைதற்போது" கர்ட் கோபேனின் புத்த்கத்தில் காணத் தேவையுள்ளது. இருப்பினும், விமர்சங்களுக்கும் அப்பாற்பட்டு, புத்தகம் கோபேனைப் பற்றியும் நிர்வாணாவின் தொழில் வாழ்க்கையைப் பற்றியும் பல விவரங்களை உள்ளடக்கியிருந்தது, இல்லாதிருந்தால் அவை கவனிக்கப்படாமல் போயிருக்கும். 2002 ஆம் ஆண்டில், ஜர்னல்ஸ் என்பதாக கோபேன் எழுதியவற்றின் மாதிரிகள் பதிப்பிக்கப்பட்டது. புத்தகம் 280 பக்கங்களை எளிமையான பின் அட்டையுடன் இருந்தது; பக்கங்கள் நிகழ்வு வாரியாக ஏதோ ஒரு வகையில் ஏற்படுத்தப்பட்டிருந்தன (கோபேன் அவற்றை பொதுவாக தேதியிடவில்லை என்றாலும்). ஜர்னலின் பக்கங்கள் வண்ணத்தில் மறு உருவாக்கம் செய்யப்பட்டிருந்தன, மேலும் பின் புறம் ஒரு தனிப் பகுதி சேர்க்கப்பட்டிருந்தது, அதில் குறைவாகவே படிக்க இயன்ற பக்கங்களின் விளக்கங்கள் மற்றும் எழுத்துப் படிகள் இருந்தன. எழுதப்பட்டவை 1980 ஆண்டுகளிலிருந்து துவங்கி அவரது மரணம் வரை தொடர்ந்திருந்தது. புத்தகத்தின் காகித அட்டை மாதிரி, 2004 ஆம் ஆண்டில் வெளியிடப்பட்டது, துவக்க வெளியீட்டில் வெளியிடப்படாத கையளவுள்ள எழுத்துக்களை உள்ளடக்கியிருந்தது. ஜர்னல்ஸ்சில், கோபேன் வாழ்வின் சாலையின் ஏற்ற இறக்கங்களைப் பற்றி பேசியிருந்தார், அவர் எந்தவகையான இசையை மகிழ்ந்தார் எனும் பட்டியல், மேலும் எதிர்கால பாடல் யோசனைகளுக்கான மேற்குறிப்புகளை அடிக்கடி கிறுக்கியிருந்தார். அதன் வெளியீட்டின் சமயத்தில், திறனாய்வாளர்களும் ரசிகர்களும் தொகுப்பைப் பற்றி சண்டையிட்டனர். பல கோபேனை மேலும் அறிய முடிய உயர்த்தப்பட்டன, மேலும் அவரது உள் எண்ணங்களை அவரது சொந்த வார்த்தைகளில் வாசித்தன, அவரது தனிப்பட்ட வாழ்க்கையில் குறுக்கிட்டதாகக் கருதப்பட்டது.
2003 ஆம் ஆண்டில், ஓம்னிபஸ் பிரஸ் காட்ஸ்பீட்: தி கர்ட் கோபேன் கிராபிக் கை வெளியிட்டது. அது ஜிம் மெக்கார்தி மற்றும் பார்னெபே லெக்கால் பிளேம்பாய்யின் விளக்கப்படங்களுடன் எழுதப்பட்டது. அது கோபேனின் வாழ்க்கையை விவரிக்கிறது, ஆனால் அதொரு உண்மையான சுயசரிதையல்ல. அதைவிட கோபேனின் கதையை இசைவளிக்கப்பட்ட கலைத்தன்மையை அவரது சொந்தப் பார்வையிலிருந்து தெரிவிக்கப் பயன்படுத்தியது.
2009 ஆம் ஆண்டில், ECW அச்சகம் ஒரு புத்தகத்தினை கிரெஞ்ச் இஸ் டெட்: தி ஓரல் ஹிஸ்டரி ஆஃப் சியாட்டில் ராக் ம்யூசிக் எனும் பெயரிட்டு வெளியிட்டது. அது கிரெக் ப்ராடோவால் எழுதப்பட்டது, மேலும் நிர்வாணா மற்றும் கர்ட் கோபேனின் வாழ்க்கை, இறப்பு (குழு உறுப்பினர்கள் மற்றும் நண்பர்கள் ஆகியோரின் புதிய நேர்முகங்களை உள்ளடக்கியது) ஆகியவற்றின் பெரும் பகுதியையும், அதே போல கிரெஞ்சு இசையின் வரலாற்றை பெருமளவு விவரமாக வெளிக்காட்டியது. கோபேனின் ப்ளீச் காலத்திய புகைப்படம் புத்தகத்தின் முன் அட்டைக்கு பயன்படுத்தப்பட்டது, மேலும் அதன் தலைப்பு கோபேன் ஒருமுறை புகைப்படமொன்றில் அணிந்திருந்த சட்டையிலிருந்து வந்ததாகும்.
கும்பகோணம் வரதராஜப்பெருமாள் கோயில்
அமைவிடம்
கும்பகோணத்தில் உள்ள வைணவக் கோயில்களில் இக்கோயில் ஒன்றாகும். பிரம்மன் கோயில் எனப்படும் வேதநாராயணப் பெருமாள் கோயில் அருகே இக்கோயில் அமைந்துள்ளது.
மூலவர், தாயார்
இக்கோயிலில் மூலவர் வரதராஜபெருமாள், ஸ்ரீதேவி, பூதேவியுடன் உள்ளார். மூலவருக்கு முன்பாக பலிபீடமும், கொடி மரமும் உள்ளன. அடுத்து கருடாழ்வார் உள்ளார். அருகில் பெருந்தேவி தாயார் சன்னதி உள்ளது.
பிற சன்னதிகள்
இக்கோயிலில் நம்மாழ்வார், திருமங்கையாழ்வார், ராமானுஜர், தேசிகன், தாததேசிகன் ஆகியோருக்கு தனி சன்னதிகள் உள்ளன. இத்துடன் ஸ்ரீனிவாசப்பெருமாள் சன்னதி, ஆஞ்சநேயர் சன்னதி, விஷ்வஸேனர் சன்னதியும் உள்ளன.
குடமுழுக்கு
இக்கோயிலில் 09.02.1988-இல் குடமுழுக்கு நடைபெற்றதற்கான கல்வெட்டு உள்ளது.
அருகிலுள்ள கோயில்கள்
இக்கோயிலின் அருகில் மும்மூர்த்தி விநாயகர் கோயில் மற்றும் பிரம்மன் கோயில் ஆகிய கோயில்கள் உள்ளன.
மேற்கோள்கள்
பகுப்பு:கும்பகோணத்திலுள்ள கோயில்கள்
காரைக்கால் கடற்கரை
காரைக்கால் கடற்கரை காரைக்கால் நகரின் கடலோரப் பகுதியில் அமைந்துள்ள கடற்கரை ஆகும். இக்கடற்கரை வங்காள விரிகுடாவில் அமைந்துள்ளது. காரைக்கால் கடற்கரை தென்கிழக்கு தமிழகப் பகுதிகளில் உள்ள சிறந்த இயற்கை கடற்கரைகளில் ஒன்றாகும். கடற்கரைக்கு அருகில் அரசலாற்றின் முகத்துவாரம் அமைந்துள்ளது. காரைக்கால் கடற்கரை இரண்டு கிலோமீட்டர் நீளம் கொண்டது.
உள்ளூர் மற்றும் வெளிநாட்டு சுற்றுலா பயணிகளை ஈர்ப்பதற்காக, நீரூற்றுக்கள், குழந்தைகள் பூங்காக்கள், உணவகங்கள் மற்றும் டென்னிஸ் அரங்கம் ஆகியவை இப்பகுதியில் கட்டப்பட்டுள்ளன. இதன் காரணமாக காரைக்கால் கடற்கரை இப்போது ஒவ்வொரு நாளும் அதிகளவிலான மக்கள் கூட்டத்தை ஈர்க்கிறது.
சான்றுகள்
பகுப்பு:காரைக்கால் மாவட்டம் பகுப்பு:புதுச்சேரி கடற்கரைகள்
இதய அடைப்பு
இதய அடைப்பு (Heart block) என்பது இதயத்தின் மின்கடத்தலில் உண்டாகும் தடை ஆகும். இதயஅடைப்பும் மாரடைப்பும் வெவ்வேறு. மாரடைப்பு என்பது இதய இரத்தக்குழாய்களில் அடைப்பு ஏற்படுவதால் உண்டாவது. மாரடைப்பு நெஞ்சு வலியை உண்டாக்கும். இதய அடைப்போ படபடப்பு, தலைசுற்றல், மயக்கம் ஆகியவற்றை உண்டாக்கும்.
இதயம் சீராக சுருங்கி விரிவது இதயத்தின் மின்னோட்ட ஒழுங்கு முறைமையில் தான். இதய மேலறைகள் சுருங்கும் போது கீழறைகள் விரிவடைய வேண்டும். இதயத் துடிப்பு இதயத்தில் SA முடிச்சு எனும் இடத்தில் பிறக்கிறது. இது AV முடிச்சை அடையும் போது அதன் ஓட்டத்தில் சிறிது தாமதம் ஏற்படுத்தப்படுகிறது. இதுவே இதய மேலறைகள் சுருங்கும் போது கீழறைகள் விரிவடைய உதவுகிறது.
பகுப்பு:இதயக் கோளாறுகள்
மோனிப்பள்ளி
கேரளத்தின் கோட்டயம் மாவட்டத்தில் உழவூர் கிராம பஞ்சாயத்திற்கு உட்பட்டது இக்கிராமம். முற்காலத்தில், மோகனப்பள்ளி (அழகிய ஊர்) என்றும் முனிப்பள்ளி (முனிவர்களின் இடம்) என்றும் அழைக்கப்பட்டது. திருவாங்கூர் சமஸ்தானத்தின் மையப் பகுதியில் அமைந்திருந்த இவ்வூர் இஞ்சி, சுக்கு விற்பனைக்கு பெயர் பெற்றிருந்தது. கிறித்தவ தேவாலயங்களும், கோயிலும் உள்ளன.
வேளாண்மை
மஞ்சள், ரப்பர், இஞ்சி ஆகியன விளைகின்றன. இஞ்சியில் இருந்து எடுக்கப்படும் மோனிப்பள்ளி சுக்கு பிரபலமான ஒன்று.
போக்குவரத்து
சாலை வழி - கூத்தாட்டுகுளத்திற்கும் குறவிலங்ஙாடிற்குமான சாலையில் இடையில் அமைந்துள்ளது மோனிப்பள்ளி. ரயில் வழி - கோட்டயம் விமான வழி - கொச்சி, நெடும்பாசேரி
விந்திய மலைத்தொடர்
thumb|right|250px|இந்திய புவியமைப்பு
சான்றுகள்
பகுப்பு:இந்திய மலைகள் பகுப்பு:மலைத் தொடர்கள் பகுப்பு:மத்தியப் பிரதேசப் புவியியல் பகுப்பு:குஜராத்தின் புவியியல் பகுப்பு:ராஜஸ்தான் புவியியல் பகுப்பு:இந்திய மலைத்தொடர்கள்
உள்ளூர்
உள்ளூர் (ஆங்கிலம்:Ullur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7779 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். உள்ளூர் மக்களின் சராசரி கல்வியறிவு 80% ஆகும், இதில் ஆண்களின் கல்வியறிவு 85%,  பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியதே. உள்ளூர் மக்கள் தொகையில் 10% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
புபொப 21
புபொப 21 (NGC 21) என்பது அந்திரொமேடா விண்மீன் தொகுதியிலுள்ள ஒரு சுருள் விண்மீன் பேரடை ஆகும். இது புபொப 29 என்றும் கருதப்படுகிறது.
வெளிப்புற இணைப்புகள்
0021 பகுப்பு:சுருள் விண்மீன் பேரடைகள் பகுப்பு:அந்திரொமேடா (விண்மீன் குழாம்)
புதுக்கோட்டை ஜெ. ஜெ. கல்லூரி
'''ஜெ. ஜெ. கல்லூரி''' புதுக்கோட்டை மாவட்டம் திருமயம் வட்டம் சிவபுரம் என்னும் இடத்தில் அமையப்பெற்றுள்ளது. இக்கல்லூரியானது புதுக்கோட்டையில் இருந்து மதுரை செல்லும் சாலையில் 7 கி.மீ தொலைவில் முக்கிய சாலையில் அமைந்துள்ளது. இக்கல்லூரி 1994 ஆம் ஆண்டு சனவரி 17 ஆம் நாள் அன்றைய தமிழக அரசின் கல்வி அமைச்சர் க. பொன்னுச்சாமியால் தொடங்கி வைக்கப்பட்ட கல்லூரி ஆகும். இது திருச்சி பாரதிதாசன் பல்கலைக்கழகத்தின் ஆளுகையின்கீழ் செயல்படும் கல்லூரி ஆகும்.
நிர்வாகம்
இக்கல்லூரியானது கற்பக விநாயகா அறக்கட்டளை மூலம் நிர்வகிக்கப்பட்டு வருகிறது. இக்கல்லூரியினை நிறுவியவர் எஸ்.ரகுபதி ஆவார். இவர் முன்னாள் தமிழக வீட்டுவசதித்துறை மற்றும் நகர்ப்புற அமைச்சராகவும், தற்பொழுதைய திருமயம் சட்டமன்றத்தொகுதி உறுப்பினராகவும் உள்ளார். மேலும் முன்னாள் மத்திய இணை அமைச்சராகவும் இந்திய அரசாங்கத்தில் பதவி வகித்தவர்.
கல்லூரியின் தரம்
1994 இல் தொடங்கப்பட்ட இக்கல்லூரி 2003 ஆம் ஆண்டில் தேசிய தரநிர்ணயக் குழுவினால்(NAAC) தரக்குறியீட்டில் B++ அங்கீகாரத்தை முதன்முதலில் பெற்றது. மீண்டும் 2009 மற்றும் 2015 ஆகிய ஆண்டுகளில் A தரக்குறியீட்டை பெற்றது. 19.10.2012 முதல் தன்னாட்சி அதிகாரம் பெற்ற கல்லூரியாக பல்கலைக்கழக நிர்ணயக்குழு (UGC) மற்றும் பாரதிதாசன் பல்கலைக்கழகம் மூலம் அங்கீகரிக்கப்பட்டு செயல்பட்டு வருகிறது.
வளாகத்தில் உள்ள கல்வி நிறுவனங்கள்
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கூடலுர் நாகேஸ்வர சுவாமி கோயில்
கூடலுர் நாகேஸ்வர சுவாமி கோயில் தமிழ்நாட்டில் பெரம்பலூர் மாவட்டம், கூடலுர் என்னும் ஊரில் அமைந்துள்ள சிவன் கோயிலாகும்.
பளிச்சியம்மன்
பளிச்சியம்மன் என்பவர் இந்து சமய நாட்டார் தெய்வங்களில் ஒருவராவார். இவர் குறித்து இரு வேறு கதைகள் உள்ளன. இரண்டு பளிங்கர் பெண்ணிற்கு நடைபெற்றவை அவையாக இருக்கலாம். இருவருமே பளிங்கர் இனத்தவர் என்பதால் பளிச்சியம்மன் என்ற பெயரைப் பெற்றுள்ளனர்.
கூடலுர் நாகேஸ்வர சுவாமி கோயில்
கோயில் அமைப்பு
இக்கோயிலில் நாகேசுவரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பளிச்சியம்மன்
தொன்மக் கதை
மேல் மலையடிவாரத்தில் சிவசைலம் எனும் கிராமத்தில் சேதுராயர் சாதி இளைஞன் ஒருவன் இருந்தான். அவனுக்கும் மலையில் மலைப்பளிங்கர் சாதி பெண்ணுக்கும் காதல் உண்டானது. இரு சாதி மக்களும் பிற சாதியிலிருந்து வரன்களை பெறுவதில்லை. எனவே இவர்களின் காதலுக்கு பலமான எதிப்பு நிலவியது. இருவரும் தங்கள் காதலை எண்ணிபடியே இளமையை கழித்தார்கள். பொறுமை இழந்த பளிச்சி அவனை காண அவனூருக்கு செல்ல முனைந்தாள். வழியில் கருணையாறு எதிர்பட அதன் கரையிலேயே தங்கினாள். அவன் இறுதி வரை வராமல்போக அங்கேயே மடிந்தாள்.
கூடலுர் நாகேஸ்வர சுவாமி கோயில்
பூசைகள்
இக்கோயிலில் ஒருகாலப் பூசை நடக்கின்றது.
பளிச்சியம்மன்
மற்றொரு கதை
பளியர் இனப் பெண்ணான இவர் பளிச்சியம்மன் என அழைக்கப்படுகிறார். இவருடைய தொன்மக் கதை கண்ணகியுடன் தொடர்புடையதாக உள்ளது. தவறான தீர்ப்புக்காக மதுரையை எரித்த கண்ணகி, அங்கிருந்து நடைபயணமாக கூடலூர் பளியங்குடியை அடைகிறார். மாலை நேரத்தில் அங்குள்ள மலையில் ஏறுகையில் எதிர்வரும் பளிங்கர் இனப்பெண் தன் சேலையை கிழித்து தீப்பந்தமாக்கி தந்தார். மிருகங்கள் உலாவும் மலையில் தன்னை காக்க நினைத்த பெண்ணை பளிச்சியம்மன் தெய்வமாகி, மக்களை காக்குமாறு கண்ணகியம்மன் வரம் தந்தார்.
வழிபாடு
கொடைக்கானல் பகுதியில் வசிக்கும் ஆதிவாசிகள் பளிச்சியம்மனை வழிபடுகின்றனர்.
ஆதாரங்கள்
பகுப்பு:தமிழர் நாட்டுப்புறத் தெய்வங்கள்
உடையார்பாளையம்
உடையார்பாளையம் (ஆங்கிலம்:Udayarpalayam) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டம், உடையார்பாளையம் வட்டம்  ஜெயங்கொண்டம்  அருகே உள்ள பேரூராட்சி ஆகும்.
உடையார்பாளையம் நகரில் புகழ்மிக்க கோவில்கள் பல உள்ளன. அவற்றுள் பயறணீநாத சுவாமி திருக்கோவில் சிறப்பு வாய்ந்தது. இக்கோவில் 1400 ஆண்டுகள் பழமை வாய்ந்தது. இங்குள்ள உடையார்பாளையம் அரண்மனை மிகவும் தொன்மை வாய்ந்தது.
அமைவிடம்
திருச்சி - சிதம்பரம் சாலையில், அரியலூருக்கு வடகிழக்கே 38  கிமீ தொலைவில் அமைந்த உடையார்பாளையம்  பேரூராட்சிக்கு அருகே அமைந்த ஊர்கள், ஜெயங்கொண்டம் 8 கிமீ; கும்பகோணம் 30 கிமீ விருத்தாச்சலம் 40 கிமீ தொலைவில் உள்ளது.
பேரூராட்சியின் அமைப்பு
12 சகிமீ பரப்பும், 15 வார்டுகளும்,   48 தெருக்களும்  கொண்ட இப்பேரூராட்சி  ஜெயங்கொண்டம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3155 வீடுகளும்,  12,688 மக்கள்தொகையும் கொண்டது.
பெயர்க்காரணம்
தமிழ்நாட்டில் உள்ள பழைய ஜமீன்களுள் உடையார்பாளையம் ஒன்று. வீரத்திற்கும் தியாகத்திற்கும் கல்விக்கும் பெயர் பெற்ற பல ஜமீன்தார்கள் இதனைச் சிறப்புடன் ஆண்டிருக்கிறார்கள். இது 'காலாட்கள் தோழ உடையார்கள்' தங்கள் படைகளுடன் 350க்கும் மேற்பட்ட கிராமங்களை ஆட்சி செய்த சமஸ்தானத்தின் தலைநகரம் என்பதால் இந்நகருக்கு 'உடையார்பாளையம்' என்னும் பெயருண்டானது.
நங்கை (இதழ்)
நங்கை  1990 களில் இலங்கையில் இருந்து மாதம் இருமுறை வெளிவந்த தமிழ் சிற்றிதழ் ஆகும்.
வெளியீடு
பெண்கள் அபிவிருத்திக்கான நிலையம், 07, ரத்னம் ஒழுங்கை, வண்ணார்பண்ணை, யாழ்ப்பாணம்
உள்ளடக்கம்
இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:பெண்ணிய தமிழ் இதழ்கள் பகுப்பு:ஈழத்து சஞ்சிகைகள் பகுப்பு:1990 களில் வெளிவந்த தமிழ் இதழ்கள்
உடையார்பாளையம்
சோழர்-பல்லவர் காலக் கலை நகரம்
அரியலூர் மாவட்டத்தின் மத்திய பகுதியில் அமைந்திருக்கும் வரலாற்று மற்றும் ஆன்மிக சிறப்பு வாய்ந்த நகரம் உடையார்பாளையம்.
பழைமை வாய்ந்த இந்நகரைத் தலைமையகமாகக் கொண்டு பல ஊர்களை பாளையத்துக்காரர்கள் ஆண்டார்கள். இன்றளவிலும் இந்நகரில் அரண்மனை சிதலடைந்த வடிவில் இருக்கிறது. இன்றளவும் அங்கே அரச வம்சத்தினர் வாழ்ந்து வருகின்றனர். அதுமட்டுமில்லாமல் அக்காலத்திலிருந்து நகரத்தின் உள்கட்டமைப்பு செம்மையாக திட்டமிட்டு உருவாக்கப்பட்டவை. இங்குள்ள சிவன் கோயில் உள்கட்டமைப்பில் தமிழகளவில் மூன்றாவது இடத்தில் உள்ளது. இங்கு சிதிலமடைந்த பெருமாள் கோவில் ஒன்றும் உள்ளது. "காலாட்கள் தோழ உடையார்" என்ற பட்டபெயருடன் அரியலூர் உடையார்பாளையம் பகுதியில் ஆட்சி செய்து வந்தனர். அதன் அடையாளமாக 30 ஏக்கர் பரப்பில் அரண்மனையும், பீரங்கி, துப்பாக்கி, வாள்கள், வேல்கம்புகள், அம்பாரி, பல்லக்கு உள்ளிட்ட பொருட்கள் அங்கு கொட்டிக் கிடக்கின்றன. "தமிழ்த் தாத்தா" உ. வே. சாமிநாத ஐயர் உள்ளிட்ட அறிஞர்களை உடையார்பாளையம் அரசர்கள் ஆதரித்தனர்.
பழமொழிகளில் உடையார்பாளையம்
பழமொழி: உள்ளூரில் ஓணான் பிடிக்காதவன், உடையார்பாளையம் போய் உடும்பு பிடிப்பானா?
பொருள்: உள்ளூரில் ஒரு சிறு செயல் செய்யத் தெரியாதவன், முன்பின் தெரியாத ஒரு பெரிய ஊருக்குப் போய் அங்கு ஒரு பெரிய செயலை செய்து காட்டுவானா?
விளக்கம்: உள்ளூரிலேயே சாதாரண மனிதன் என்று கருதப்படுபவன் எப்படி ஒரு அரசுப் பகுதியில் ஒரு வீரச்செயலை செய்துகாட்ட முடியும் என்பது செய்தி.
குண்டேபோயின இராமமூர்த்தி யாதவ்
குண்டேபோயின இராமமூர்த்தி யாதவ் (Gundeboina Rammurthy Yadav)(26 அக்டோபர் 1947 - 11 அக்டோபர் 2019) என்பவர் தெலுங்கானா இராட்டிர சமிதியைச் சேர்ந்த இந்திய அரசியல்வாதி ஆவார். இவர் 1994ஆம் ஆண்டு சாலகுருத்தியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் 11 அக்டோபர் 2019 அன்று இறந்தார்.
உடையார்பாளையம்
தொடருந்து போக்குவரத்து
அரியலூர் மற்றும் கும்பகோணம், விருத்தாச்சலம் ஆகியவை உடையார்பாளையத்திற்கு அருகில் உள்ள மூன்று முக்கிய தொடருந்து நிலையங்கள். அங்கிருந்து சென்னை மற்றும் திருச்சி வழியாக வடக்கு, கிழக்கு மற்றும் மேற்கு, தெற்குப்பகுதிகளுக்கு செல்லும் தொடருந்துகள் உள்ளன.
குண்டேபோயின இராமமூர்த்தி யாதவ்
மேற்கோள்கள்
பகுப்பு:1947 பிறப்புகள் பகுப்பு:ஆந்திரப் பிரதேச சட்டமன்ற உறுப்பினர்கள் பகுப்பு:2019 இறப்புகள்
உடையார்பாளையம்
நகரம்
புனித நகரமாக கருதப்படும் இந்நகரில் திரு பயற்ணீசுவரர் ஆலயம் அமைந்துள்ள காரணத்தினால் இது ஆன்மீக சுற்றுலா பயணிகள் அதிகம் வருகை தரும் ஒரு நகரமாக அமைந்துள்ளது. தமிழகத்திலேயே மிகப் பெரிய தாலுக்கா'வாக இன்றளவும் இருப்பது உடையார்பாளையம் தாலுக்கா தான். இன்று பல தாலுக்கா'களாக பிரிக்கப்பட்டு இருந்தாலும் பெரிய தாலுக்கா'வாகவே கருதப்படுகிறது. பாளையக்காரர் ஆட்சிக்காலத்தில் மாபெரும் வணிக நகராகவே இந்நகரம் இருந்துள்ளது. இவ்வூரை சேர்ந்த இராமசாமி முதலியார் இம்மாவட்டத்திலேயே முதன் முதலில் மீனாட்சி ராமசாமி என்ற பெயரில் கல்லூரிகளை உருவாக்கினார்.
சமயம்
மக்கள்தொகையில் இந்துக்கள் பெரும்பான்மையினராக இருப்பினும் கணிசமான அளவில் கிறித்தவர்களும் முஸ்லிம்களும் வாழ்கின்றனர்.
மொழியும் பண்பாடும்
இங்கு வசிப்பவர்கள் பெரும்பாலானோர் இந்து சமய மக்களே.சிறுபான்மை சமூக கிறிஸ்தவ முஸ்லிம்களும் கணிசமான அளவில் வாழ்கின்றனர்... அனைவரும் உடை, உணவு, பழக்க வழக்கங்கள், திருமணம், சடங்கு, சம்பிரதாயங்களில் பின்பற்றுவது அவரவர் இனத்தைச் சார்ந்த தமிழ் பண்பாடு.
பொருளாதாரம்
விவசாயம் பொருளாதார வளர்ச்சிக்கு பெரும் பங்காற்றுகிறது. இங்கு முந்திரி, கடலை, கரும்பு, போன்ற பயிர்கள் செய்யப்படுகின்றன. இங்கு முந்திரி, கடலை முக்கிய பயிர்கள் ஆகும்.பட்டு மற்றும் தறி உற்பத்தியிலும் பெரும் பங்கு வகிக்கின்றது. கால்நடைகள் வளர்ப்பு பெரிதும் உதவுகிறது. இவ்வூர் நெசவுத் தொழிலுக்குப் பெயர் பெற்றது.
பணப்பயிர்கள்
இந்நகரப் பகுதியில் முந்திரி,கடலை ஆகியன பணப் பயிர்களாக கருதப்படுகிறது
நகர நிர்வாகம்
உடையார்பாளையம் ஒரு முதல்நிலை பேரூராட்சி ஆகும். 12.4 சதுரகி.மீ பரப்பளவு கொண்ட இந்நகரம் 18 பெரிய வார்டுகளாக பிரிக்கப்பட்டு பேரூராட்சித்தலைவர் மற்றும் செயல்அலுவலரால் நிர்வகிக்கபடுகிறது. பல்வேறு தெருக்களை உடைய இந்நகரத்தில் சொத்துவரி,குடிநீர் வரி வசூலித்தல் மற்றும் குடிநீர் விநியோகம், பொது சுகாதாரம் பேணுதல், சாலைகள் பராமரித்தல், மழைநீர் வடிகால், தெரு விளக்குகள் பராமரித்தல் போன்ற இன்றியமையாத அடிப்படை வசதிகளை நகர நிர்வாகம் மேற்கொள்கிறது. உடையார்பாளையம் பேரூராட்சி நிர்வாகத்தின் கீழ் தெருக்களுக்கு கவுன்சிலர்களும், அவர்களுக்குத் தலைமையாக பேரூராட்சித் தலைவரும் நகரின் நிர்வாகத்தைக் கவனிக்கின்றனர்.
ஊடகம் மற்றும் தகவல் தொடர்பு
உடையார்பாளையம் நகரில் பி.எஸ்.என்.எல். தொலைத்தொடர்பு சேவைகளை வழங்குகிறது. மேலும் தனியார் சேவைகளும் உள்ளன. திருச்சி பதிப்பு செய்தித்தாள்கள் இங்கு வருகின்றன. உள்ளூர் நிகழ்ச்சிகள், செய்திகளை அறிந்து கொள்ள கேபிள் சேனல் மூலம் வசதி உள்ளது. திருச்சி, காரைக்கால்,புதுச்சேரி வானொலி பண்பலை ஒலிபரப்புகள் இந்நகரில் அதிகம் கேட்கப்படுபவை. முக்கிய ஆங்கில மொழி செய்தித்தாள்கள் தி இந்து, தி டைம்ஸ் ஆப் இந்தியா, டெக்கான் குரோனிக்கிள் மற்றும் நியூ இந்தியன் எக்ஸ்பிரஸ் நகரில் கிடைகின்றன. தமிழ் செய்தித்தாள்கள் தினமலர், தினதந்தி, தினமணி, தினகரன் (அனைத்து காலை செய்தித்தாள்கள்),மற்றும் தமிழ் முரசு, மாலை மலர் (இரண்டும் மாலை செய்தித்தாள்கள்) ஆகியவன அடங்கும்.
அருகிலுள்ள நகரங்கள்
ஜெயங்கொண்டம், அரியலூர்
ஆதாரங்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:அரியலூர் மாவட்டம் *
விண்டோசு என். டி. 3.51
வின்டோஸ் என்டி 3.51 விண்டோஸ் எண்டி பரம்பரையில் வந்த 3ஆவது பதிப்பாகும். இது வின்டோஸ் 3.5 வெளிவந்து 9 மாதங்களின் பின்னர் 30 மே 1995 இல் வெளிவிடப்பட்டது. இது கொஞ்காலமாகக் கணினி உலகில் கலக்கிக் கொண்டிருந்த பவர்பிசி புரோசர்களை ஆதரித்த முதலாவது இயங்குதளமாகும். இது வெளிவந்து மூன்றே மாதத்தில் வெளியான வின்டோஸ் 95 இற்கு ஓர் வழங்கியாகச் (சேவர்) செயற்பட்ட ஓர் இயங்குளமாகும். இது வெளிவந்து ஒரு வருடத்தின் பின்னர் வின்டோஸ் 4.0 வெளிவிடப்பட்டது. மைக்ரோசாப்ட் 31 டிசம்பர் 2001 ஆம் ஆண்டுவரை இயங்குதள ஆதரவை அளித்து வந்தது.
பகுப்பு:விண்டோசு இயக்கு தளங்கள்
윈도 NT 3.5 பகுப்பு:தனியுடைமை இயக்கு தளங்கள்
சேக்கிழார்
thumb|250px|சேக்கிழார் நாயனார்
சேக்கிழார் என்பவர் 12-ஆம் நூற்றாண்டில் வாழ்ந்த சிவனடியார் ஆவார். இவர் இரண்டாம் குலோத்துங்க சோழனின் அரசவையில் முதன்மை அமைச்சராக இருந்தவர். சோழன் சீவகசிந்தாமணி எனும் காமரசம் அதிகமுள்ள சமண நூலைப் படிப்பதனால், சோழனையும் மக்களையும் நல்வழிப்படுத்த சிவபெருமானின் அடியார்களான அறுபத்து மூன்று நாயன்மார்களின் வரலாற்றை விளக்கும் திருத்தொண்டர் புராணத்தினை இயற்றியவர் ஆவார்.
பெரியபுராணத்தைப் பாட தில்லையில் சிவபெருமானே 'உலகெலாம்' என்று அடியெடுத்துக் கொடுத்தாக நம்பிக்கையுண்டு. சிவத்தொண்டின் காரணமாகவும், மதிநுட்பத்தின் காரணமாகவும் இவர் உத்தம சோழப் பல்லவன், தொண்டர் சீர் பரவுவார், தெய்வப்புலவர், தெய்வச்சேக்கிழார் போன்ற பட்டங்களைப் பெற்றவர். உமாபதி சிவாச்சாரியார் என்பவரால் சேக்கிழார் புராணம் எனும் நூலும், மீனாட்சிசுந்தரம் பிள்ளை அவர்களால் சேக்கிழார் பிள்ளைத்தமிழ் எனும் நூலும் சேக்கிழாரை முன்வைத்து இயற்றப்பட்டுள்ளது.
பெயர்க்காரணம்
சே என்பதற்குக் காளை என்றும் சேக்கிழார் என்றால் காளைக்கு உரியவர் என்று பொருள் தருவதாகும். காளையை வைத்து உழவுத்தொழில் செய்து வந்தோர்களில் அமைச்சராகவும், சிவனடியாராகவும் சிறந்து விளங்கியமையால் இயற்பெயரான அருண்மொழித்தேவர் என்பது மறைந்து சேக்கிழார் என்பதே பெயராக அறியப்படுகிறது.
வரலாறு
கீழ்வருகின்ற சேக்கிழார் வரலாறு சேக்கிழார் புராணம் எனும் உமாபதி சிவாச்சாரியாரால் எழுதப்பெற்ற நூலை அடிப்படையாகக் கொண்டதாகும். இந்நூலில் வருகின்ற சில செய்திகளையும், இந்த நூலின் ஆசிரியர் உமாபதி சிவாச்சாரியார் என்பதையும், மா. இராசமாணிக்கனார் எனும் ஆய்வாளர் மறுத்துள்ளார்.
பிறப்பு
பொ.ஊ. 12-ஆம் நூற்றாண்டில் தொண்டை நாட்டைச் சேர்ந்த புலியூர்க் கோட்டத்தில் உள்ள குன்றத்தூர் என்னும் ஊரில் வேளாளர் மரபில் வெள்ளியங்கிரி மற்றும் அழகாம்பிகை ஆகியோருக்கு முதல் மகனாகச் சேக்கிழார் பிறந்தார். இவருக்குப் பெற்றோர் அருண்மொழித்தேவர் என்று பெயரிட்டனர். இவருக்குப் பாலறாவாயர் என்ற தம்பியும் இருந்தார்.
இளமைப் பருவம்
சோழநாட்டு அரசனான இரண்டாம் குலோத்துங்க சோழன் அநபாயசோழருக்குக் கடலினும் பெரியது எது? உலகினும் பெரியது எது? மலையினும் பெரியது எது? என்ற கேள்விகள் தோன்றின. அநபாய சோழரின் அமைச்சராக இருந்த சேக்கிழாரின் தந்தை இந்தக் கேள்விகளுக்கு விடைதெரியாது தவித்த பொழுது, சேக்கிழார் விடையை அளித்தார். அதனை மன்னரிடம் கூறியமையால் சேக்கிழாருக்கு அமைச்சர் பதவியை அநபாய சோழர் அளித்தார்.
சேக்கிழார்க்கு உத்தம சோழப் பல்லவன் என்ற சிறப்புப் பட்டத்தினைத் தந்தார் அரசன். சேக்கிழார் திருநாகேசுவரம் கோயில் இறைவன் மீது பற்று வைத்திருந்தார். அதனால் குன்றத்தூரில் திருநாகேசுவரம் என்ற பெயரிலேயே கோயிலொன்றினைக் கட்டினார்.
அமைச்சர் பணி
இரண்டாம் குலோத்துங்க சோழன் போர்களில் ஈடுபடாமல், கேளிக்கைகளில் மனதினைச் செலுத்தியதாகவும், அதன் காரணமாகச் சமண முனிவரான திருத்தக்க தேவரால் எழுதப்பெற்ற சீவகசிந்தாமணி எனும் நூலைப் படித்து இன்புற்றதாகவும் தெரிகிறது. சீவகசிந்தாமணி என்பது களவிநூலாக இருந்தமையாலும், அந்நூல் இம்மைக்கும் மறுமைக்கும் துணை செய்யாது என்பதையும் எண்ணிச் சேக்கிழார் வருத்தம் கொண்டு, மன்னனுக்கு எடுத்துரைத்தார்.
மறுமைக்குத் துணை புரியக் கூடிய சிவபெருமானின் தொண்டர்கள் வரலாற்றைச் சுந்தரமூர்த்தி நாயனாரால் பாடப்பெற்ற திருத்தொண்டர் தொகையிலிருந்து சோழ மன்னனுக்குச் சேக்கிழார் எடுத்துரைத்தார். அத்துடன் நம்பியாண்டார் நம்பி அவர்களால் பாடல்பெற்ற திருத்தொண்டர் திருவந்தாதியையும் கூறினார். அவற்றைக் கேட்ட சோழ மன்னன், நாயன்மார்களின் வரலாற்றை விரிவாக எடுத்துரைக்கும்படி சேக்கிழாரை வேண்டினான். அதன் காரணமாகச் சுந்தரமூர்த்தி நாயனாரையும், அவருடைய நூலில் குறிப்பிடப்பட்டுள்ள அறுபது சிவத்தொண்டர்களின் வரலாற்றையும் சுந்தரமூர்த்தி நாயனாரின் தந்தை சடையனார்,தாயார் இசைஞானியார் வரலாற்றையும் ஊர் ஊராகச் சென்று அதிக தகவல்களைத் திரட்டினார் சேக்கிழார். எழுதா இலக்கியம் எனும் நாட்டுப்புற பாடல்களையும், கல்வெட்டுகளையும், அடியார்கள் கதையும் கேட்டறிந்து, அவர்கள் வாழ்ந்த இடங்களுக்குச் சென்று குறிப்புகள் எடுத்துக் கொண்டார்.
திருத்தொண்டர் புராணம் இயற்றுதல்
புராணம் இயற்ற தில்லை எனப்படும் சிதம்பரம் நடராசர் கோயிலுக்குச் சென்றார். அங்குச் சிவகங்கைத் தீர்த்தத்தில் நீராடித் தில்லை நடராசப் பெருமானை வணங்கினார். பின்பு ஆயிரம் கால் மண்டபத்தில் அடியார்கள் முன்னிலையில் இறைவன் "உலகெலாம்" என அடியெடுத்துக் கொடுக்க புராணம் பாடத் தொடங்கினார். சித்திரை மாதம் திருவாதிரை நட்சத்திர நாளன்று புராணம் தொடங்கி, அடுத்த வருடம் சித்தரை மாதம் அதே திருவாதிரை நட்சத்திரத்தில் புராணத்தினை முடித்தார். ஓராண்டு காலம் புராணம் இயற்றப்பட்டது. இந்நூலில் திருத்தொண்டத் தொகையில் சுந்தர மூர்த்தியார் பாடியவாறே அடியார்களின் வரலாற்றை அதன் வரிசையிலேயே பாடினார். அத்துடன் சுந்தரமூர்த்தியாரையும், அவரது பெற்றோர் சடையனார், இசைஞானியாரையும் நாயன்மார்களாக இணைத்துக் கொண்டார்.
மன்னன் சிறப்பு செய்தமை
சேக்கிழார் பெரியபுராணத்தினைத் திருவாதிரை நட்சத்திரத்தன்று பாடி முடிந்ததும், அரசன் வந்து அவரைத் தன்னுடைய பட்டத்து யானையின் மீது ஏற்றினார். பின்பு தானும் அந்த யானையின் மீது ஏறிச் சேக்கிழாருக்கு வெண் சாமரம் வீசி புராணத்தோடு ஊர்வலம் சென்றார். அடியார்கள் பின் தொடர்ந்து வந்தனர். தில்லையில் வாழ்ந்த அடியார்கள் பெரிய புராணத்தினைச் சிவபெருமானாகக் கண்டனர் என்பது நம்பிக்கையாகும்.
இராசமாணிக்கனார் ஆய்வு
சேக்கிழார் வரலாறு குறித்தும், அவருடைய காலம் குறித்தும் பல்வேறு அறிஞர்கள் ஆய்வு செய்துள்ளார்கள். மா. இராசமாணிக்கனார் அவரது பெரியபுராண ஆய்வு நூலில் பல்வேறு ஆய்வு முடிவுகளை வெளியிட்டுள்ளார்.
அதன்படி சேக்கிழாரின் இயற்பெயர் இராமதேவன் என இருக்கலாம் என்று கூறுகிறார். மேலும் சேக்கிழார் வரலாற்றில் கூறப்படும் அரசன் சீவக சிந்தாமணியைப் படித்ததும், அதற்குச் சேக்கிழார் மறுப்பு தெரிவித்து பெரியபுராணம் இயற்றியது குறித்தான கருத்துரு தவறானது என்றும், சேக்கிழார் சீவக சிந்தாமணியைப் படித்து, அதிலிருக்கும் கருத்துகளைப் பெரியபுராணத்தில் எடுத்தாண்டுள்ளார் என்றும் கூறுகிறார்.
சேக்கிழார் பெரிய புராணம் எனும் திருத்தொண்டர் புராணத்தினை இரண்டாம் இராசராசன் காலத்தில் பங்குனி உத்திரத் திருவிழாவில் திருவொற்றியூர்க் கோயிலில் இயற்றியுள்ளார். இக்காலம் பொ.ஊ. 1174 ஆக இருக்கலாம் என்பது அவரது ஆய்வு.
தனிச் சன்னிதி
உலகிலேயே சேக்கிழாருக்கு இரண்டு கோயில்களில் மட்டுமே தனிச் சன்னிதி உண்டு, முதலாவது சேக்கிழார் பிறந்த ஊரான திருக்குன்றத்தூர் சிவன் கோயில், இரண்டாவது தேவகோட்டை நகரச் சிவன் கோயில்.